[[US Open-mesterskabet i herredouble 2023|Herredoublemesterskabet]] blev vundet af [[Rajeev Ram]] og [[Joe Salisbury]], som i finalen besejrede [[Rohan Bopanna]] og [[Matthew Ebden]] med 2-6, 6-3, 6-4, og som dermed blev det første par i tennissportens åbne æra, der vandt [[US Open-mesterskabet i herredouble]] tre [[år]] i træk. Det var første gang, siden [[Tom Bundy]] og [[Maurice McLoughlin]] vandt turneringen i [[Amerikanske mesterskaber i tennis 1912|1912]], [[Amerikanske mesterskaber i tennis 1913|1913]] og [[Amerikanske mesterskaber i tennis 1914|1914]], at samme par vandt tre titler i træk. [[Rajeev Ram|Ram]] og [[Joe Salisbury|Salisbury]] vandt deres fjerde [[grand slam]]-titel som makkere, idet de havde sikret sig deres første [[grand slam]]-titel ved [[Australian Open-mesterskabet i herredouble|Australian Open 2020]]. Det [[USA|amerikansk]]-[[Storbritannien|britiske]] par vandt deres 11. turneringssejr i alt som makkere, og den anden i [[ATP Tour 2023|2023]]. [[Rajeev Ram]] vandt sin 28. herredoubletitel i karrieren på [[ATP Tour|ATP-niveau]], mens turneringssejren var [[Joe Salisbury]]s 14. i karrieren i [[herredouble]]. Som 43-årig satte [[Rohan Bopanna]] rekord som den ældste [[grand slam]]-finalist i [[herredouble]], siden den åbne æra i tennissporten begyndte i [[1968]].<ref>[https://www.usopen.org/en_US/news/articles/2023-09-08/2023-09-08_2023-09-08_threepeat_feeling_for_rajeev_ram_and_joe_salisbury_at_the_2023_us_open.html US Open - ''Three-peat feeling for Rajeev Ram and Joe Salisbury at the 2023 US Open'' (8. september 2023)] {{en sprog}}</ref><ref>[https://www.atptour.com/en/news/doubles-final-us-open-2023 ATP Tour - ''Ram/Salisbury Seal Historic US Open Hat-Trick'' (8. september 2023)] {{en sprog}}</ref>
Sport